Diari Oficial de la Generalitat Valenciana


Sumari del DOGV 8353, del 02-08-2018 (2018/7658)

Informació pública del Projecte d'ordre de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions públiques destinades a la integració sociolaboral de treballadors i treballadores en situació o risc d'exclusió social en empreses d'inserció i en empreses ordinàries de treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7658


Data del document
:   27-07-2018

Organisme emissor
:   Servei Valencià d'Ocupació i Formació

Tipus de document
:   Anunci

Descriptors 

:   * cooperació administrativa

Informació pública del Projecte d'ordre de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions públiques destinades a la integració sociolaboral de treballadors i treballadores en situació o risc d'exclusió social en empreses d'inserció i en empreses ordinàries de treball. [2018/7658]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que s'estableix en l'article 133 de la Llei 39/2015, d'1 d'octubre, del procediment administratiu comú de les administracions públiques, sobre la participació dels ciutadans en el procediment d'elaboració de normes amb rang de llei i reglaments.  
  
De conformitat amb el que s'estableix en l'apartat 14 del Marc de la Unió Europea sobre ajudes estatals en forma de compensació per servei públic 2011 (DOUE C 8/15, d'11.01.2012), en relació amb la Decisió de la Comissió de 20 de desembre de 2011, relativa a l'aplicació de les disposicions de l'article 106.2 del Tractat de Funcionament de la Unió Europea (TFUE) a les ajudes estatals en forma de compensació per servei públic concedides a algunes empreses encarregades de la gestió de serveis d'interés econòmic general (DOUE L núm. 7, d'11.01.2012), acorde:  
  
Sotmetre al tràmit d'informació pública el Projecte d'ordre de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions públiques destinades a la integració sociolaboral de treballadors i treballadores en situació o risc d'exclusió social en empreses d'inserció i en empreses ordinàries de treball.  
  
En virtut del que preveu l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el procediment d'elaboració del projecte normatiu es tramitarà per via d'urgència, per la qual cosa el termini per a la presentació d'al·legacions serà de set dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.  
El projecte podrà ser consultat en el web del Servei Valencià d'Ocupació i Formació ?SERVEF?, en l'enllaç http://www.servef.gva.es/es/tramit-de-consulta-publica.  
  
Les al·legacions, els suggeriments o les observacions, podran ser remeses per a la seua consideració, al Servei d'Igualtat d'Oportunitats en l'Ocupació, del SERVEF, a través del correu electrònic  
fomento\_empleo\_qgyo@puw.bk.  
  
València, 27 de juliol de 2018.- El director general del SERVEF: Enric Nomdedéu i Biosca